మామిడాల యశస్విని రెడ్డి

యశస్విని రెడ్డి మామిడాల తెలంగాణ రాష్ట్రానికి చెందిన రాజకీయ నాయకురాలు. ఆమె 2023 శాసనసభ ఎన్నికల్లో పాలకుర్తి నియోజకవర్గం నుండి ఎమ్మెల్యేగా గెలిచింది.

జననం, విద్యాభ్యాసం 

మామిడాల యశస్వినీ రెడ్డి 1997లో  తెలంగాణ, నాగర్‌కర్నూల్ జిల్లా,   వంగూరు మండలం, దిండిచింతలపల్లి గ్రామం తిరుపతి రెడ్డి, మాధవి దంపతులకు హైదరాబాద్‌లో జన్మించింది. ఆమె 2018లో శ్రేయాస్ ఇన్స్టిట్యూట్ అఫ్ ఇంజనీరింగ్ అండ్ టెక్నాలజీ కాలేజి నుండి బీటెక్ పూర్తి చేసింది.

 రాజకీయ జీవితం 
యశస్విని రెడ్డికి అమెరికాలో స్థిరాస్తి వ్యాపారంలో స్థిరపడిన తెలంగాణ రాష్ట్రం పాలకుర్తికి చెందిన హనుమాండ్ల ఝాన్సీరెడ్డి, రాజేందర్  రెడ్డిల కుమారుడు హనుమండ్ల రాజారామ్ మోహన్ రెడ్డితో 2019లో వివాహం జరిగింది. ఝాన్సీరెడ్డి 2023లో పాలకుర్తి నియోజకవర్గం నుండి టికెట్ ఆశించగా ఆమెకు భారత పౌరసత్వం రాకపోవడంతో కాంగ్రెస్ పార్టీ ఝాన్సీ రెడ్డికి బదులు ఝాన్సీ రెడ్డి కోడలు యశస్విని రెడ్డికి పాలకుర్తి టికెట్ ఇచ్చింది. 

యశస్విని రెడ్డి 2023 తెలంగాణ శాసనసభ ఎన్నికలలో పాలకుర్తి నియోజకవర్గం కాంగ్రెస్ అభ్యర్థిగా పోటీ చేసి తన సమీప బీఆర్ఎస్ అభ్యర్థి, మంత్రి ఎర్రబెల్లి దయాకర్ రావుపై 47634 ఓట్ల భారీ మెజారిటీతో గెలిచి, 26 ఏళ్ల వయసులో తొలిసారి ఎమ్మెల్యేగా ఎన్నికై అసెంబ్లీలో అడుగుపెట్టింది.

మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:తెలంగాణ రాజకీయ నాయకులు
వర్గం:1997 జననాలు